CELEX: 22014D0152
Language: hu
Date: 2014-06-27 00:00:00
Title: Az EGT Vegyes Bizottság 152/2014 határozata ( 2014. június 27. ) az Európai Gazdasági Térségről szóló megállapodás XV. mellékletének (Állami támogatás) módosításáról

27.11.2014   
            
            
               HU
            
            
               Az Európai Unió Hivatalos Lapja
            
            
               L 342/63
            
         AZ EGT VEGYES BIZOTTSÁG 152/2014 HATÁROZATA
   (2014. június 27.)
   az Európai Gazdasági Térségről szóló megállapodás XV. mellékletének (Állami támogatás) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
   mivel:
   
               (1)
            
            
               A Szerződés 107. és 108. cikke alkalmazásában bizonyos támogatási kategóriáknak a belső piaccal összeegyeztethetővé nyilvánításáról szóló, 2014. június 17-i 651/2014/EU bizottsági rendeletet (1) bele kell foglalni az EGT-megállapodásba.
            
         
               (2)
            
            
               A 651/2014/EU rendelet 2014. július 1-jével hatályon kívül helyezi az EGT-megállapodásba foglalt 800/2008/EK bizottsági rendeletet (2), amelyet ezért 2014. július 1-jei hatállyal el kell hagyni az EGT-megállapodásból.
            
         
               (3)
            
            
               Az EGT-megállapodás XV. mellékletét ezért ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   Az EGT-megállapodás XV. melléklete 1j. pontjának (a 800/2008/EK bizottsági rendelet) szövege helyébe 2014. július 1-jei hatállyal az alábbi szöveg lép:
   „32014 R 0651: a Bizottság 2014. június 17-i 651/2014/EU rendelete a Szerződés 107. és 108. cikke alkalmazásában a támogatások bizonyos fajtáinak a közös piaccal összeegyeztethetőnek nyilvánításáról (HL L 187., 2014.6.26., 1. o.).
   A rendelet rendelkezései e megállapodás alkalmazásában a következő kiigazításokkal értendők:
   
               a)
            
            
               a »Szerződés 107. cikkének (1) bekezdése« kifejezésen az »EGT-megállapodás 61. cikkének (1) bekezdése« értendő;
            
         
               b)
            
            
               a »Szerződés 107. és 108. cikke« kifejezésen »az EGT-megállapodás 61. és 62. cikke« értendő;
            
         
               c)
            
            
               a »Szerződés 107. cikkének (3) bekezdése« kifejezésen az »EGT-megállapodás 61. cikkének (3) bekezdése« értendő;
            
         
               d)
            
            
               a »Szerződés 107. cikke (3) bekezdésének a) pontja« kifejezésen az »EGT-megállapodás 61. cikke (3) bekezdésének a) pontja« értendő;
            
         
               e)
            
            
               a »Szerződés 107. cikke (3) bekezdésének c) pontja« kifejezésen az »EGT-megállapodás 61. cikke (3) bekezdésének c) pontja« értendő;
            
         
               f)
            
            
               az EFTA-tagállamok vonatkozásában »a Szerződés 108. cikkének (3) bekezdése« kifejezés jelentése »a Felügyeleti és Bírósági Megállapodás 3. jegyzőkönyve I. része 1. cikkének (3) bekezdése«;
            
         
               g)
            
            
               a »belső piaccal összeegyeztethető« kifejezésen az »EGT-megállapodásban foglaltak érvényesülésével összeegyeztethető« kifejezés értendő;
            
         
               h)
            
            
               a »tagállam« kifejezésen az »EU-tagállam vagy EFTA-tagállam« kifejezés értendő. A »tagállamok« kifejezésen az »EU-tagállamok vagy EFTA-tagállamok« kifejezés értendő;
            
         
               i)
            
            
               a »Bizottság« kifejezésen az »EGT-megállapodás 62. cikkének meghatározása szerinti hatáskörrel rendelkező Felügyeleti Hatóság« kifejezés értendő;
            
         
               j)
            
            
               »a Szerződés I. melléklete« kifejezésen »az e melléklet függelékében szereplő és az EGT-megállapodás hatálya alá tartozó« értendő;
            
         
               k)
            
            
               az »uniós nyilvántartások« kifejezésen az »EGT-megállapodás hatálya alá tartozó területek nyilvántartásai« értendő;
            
         
               l)
            
            
               az »uniós támogatás« kifejezésen az »uniós vagy EGT-támogatás« értendő;
            
         
               m)
            
            
               az »uniós jog« kifejezésen a »közösségi vagy EGT-támogatás« értendő;
            
         
               n)
            
            
               az uniós jogszabályokra történő hivatkozások nem jelentik azt, hogy az EFTA-államok kötelesek betartani az uniós jogszabályokat, ha azokat nem foglalták bele az EGT-megállapodásba.”
            
         2. cikk
   A 651/2014/EU rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2014. június 28-án lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (3).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
   
      Kelt Brüsszelben, 2014. június 27-én.
      
         
            az EGT Vegyes Bizottság részéről
         
         
            az elnök
         
         Gianluca GRIPPA
      
   
   
      (1)  HL L 187., 2014.6.26., 1. o.
   
   
      (2)  HL L 214., 2008.8.9., 3. o.
   
   
      (3)  Alkotmányos követelmények fennállását nem jelezték.